O‘ZBEKISTON RESPUBLIKASI TA’LIM MUASSASALARIDA TEST O‘TKAZISh TARTIBI TO‘G‘RISIDAGI NIZOMNI O‘Z KUChINI YO‘QOTGAN DEB TOPISh HAQIDA

O‘zbekiston Respublikasi Vazirlar Mahkamasining 2003-yil 30-oktabrdagi 475-son “O‘zbekiston Respublikasi ta’lim muassasalariga qabul qilish bo‘yicha Davlat komissiyasining tarkibi to‘g‘risida”gi va 2004-yil 24-iyundagi 293-son “O‘zbekiston Respublikasi Vazirlar Mahkamasi huzuridagi Davlat test markazi faoliyatini takomillashtirish to‘g‘risida”gi (O‘zbekiston Respublikasi qonun hujjatlari to‘plami, 2004-y., 25-son, 289-modda) qarorlari hamda Vazirlar Mahkamasining 2010-yil 18-iyundagi 118-son qarori (O‘zbekiston Respublikasi qonun hujjatlari to‘plami, 2010-y., 24-25-son, 195-modda) bilan tasdiqlangan Oliy ta’lim muassasalarining bakalavriatiga talabalarni qabul qilish tartibi to‘g‘risidagi nizomga muvofiq O‘zbekiston Respublikasi ta’lim muassasalariga qabul qilish bo‘yicha Davlat komissiyasi qaror qiladi:
 1. O‘zbekiston Respublikasi ta’lim muassasalariga qabul qilish bo‘yicha Davlat komissiyasining 2003-yil 16-iyundagi 1-son bayoni bilan tasdiqlangan O‘zbekiston Respublikasi ta’lim muassasalarida test o‘tkazish tartibi to‘g‘risidagi nizom (ro‘yxat raqami 1257, 2003-yil 16-iyul) (O‘zbekiston Respublikasi vazirliklari, davlat qo‘mitalari va idoralarining me’yoriy hujjatlari axborotnomasi, 2003-y., 13-14-son) o‘z kuchini yo‘qotgan deb hisoblansin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.